SET เปิดเช้ารูดหนัก 14 จุด เสี่ยงหลุดแนวรับ 1,580 วิตกความตึงเครียดตะวันออกกลาง
SET เปิดเช้ารูดหนัก 14 จุด เสี่ยงหลุดแนวรับ 1,580 วิตกความตึงเครียดตะวันออกกลาง 
SET เปิดเช้ารูดหนัก 14 จุด เสี่ยงหลุดแนวรับ 1,580 วิตกความตึงเครียดตะวันออกกลาง
6 ม.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,581.37 จุด ลบ 13.60 จุด หรือ 0.55% สูงสุดที่ 1,585.22 จุด ต่ำสุดที่ 1,581.37 จุด มูลค่าการซื้อขาย 4.96 พันล้านบาท
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะอ่อนตัวลง เช่นเดียวกับตลาดหุ้นในภูมิภาคเอเชียที่เช้านี้ต่างติดลบกันทั่วหน้า ราว -0.4% ถึง -0.8% เนื่องจากมีความกังวลสถานการณ์ความตึงเครียดในตะวันออกกลาง
อย่างไรก็ตาม เชื่อว่าการปรับตัวลงจะไม่มากนักหลังราคาน้ำมันปรับตัวขึ้น ทำให้ไปช่วยหนุนหุ้นในกลุ่มพลังงาน และปิโตรเคมี ซึ่งทั้งสองกลุ่มมีน้ำหนักต่อตลาดกว่า 30% อย่างไรก็ดียังต้องติดตามว่าอิหร่าจะมีการตอบโต้สหรัฐฯแค่ไหน
ส่วนบ้านเราให้ติดตามการพิจารณางบประมาณในช่วงวันที่ 8-10 ม.ค.นี้ พร้อมให้แนวรับ 1,590-1,580 จุด ส่วนแนวต้าน 1,605 จุด